Variku tänav

Variku tänav on tänav Tartus Variku linnaosas.

Tänav algab Aardla tänavalt, ristub Kraavi, Maasika, Muraka, Sinika, Mesika, Ristiku, Kopli ja Timuti tänavaga ning lõpeb Kesa tänaval, millest samas suunas edasi kulgeb Voolu tänav.

Variku tänav on 1200 meetri pikkune. Tänav sai nime 20.juunil 1956.
Tekkelugu
I ja II maailmasõja vahelisel ajavahemikul endise Ropka mõisa viljapuuaia maale rajatud tänava äärsed Tartu linnavalitsuse renditud ja peamiselt linnaametnikele edasi renditud aianduskrundid asusid nõukogude võimu ajal Tartu linnaga liitmise eel Soinaste ja seejärel Lemmatsi külanõukogu territooriumil. 1934.aastast kuni umbes 1950.aastani  ristus  tänavaga  praeguse  Sinika tänava kohal (nüüdsete majade 24 ja 26 vahel) Tartust Valka ja Petserisse kulgenud raudteeliine ühendanud  umbes 800 meetri pikkune raudtee. Mõned sõdadevahelisel ja sõja ajal rajatud ehitised kannavad senini (XXI sajandi III kümnendi algus) jälgi möödunud sõjast (mürsukilluaugud katusekivides, hoonete fassaadidel jm).

Kategooria:Tartu tänavad
Kategooria:Variku (Tartu)